**NOTE EXPLICATIVE CU PRIVIRE LA PUNCTUL 3 DE PE ORDINEA DE ZI A ADUNĂRII GENERALE EXTRAORDINARE A ACȚIONARILOR SOCIETĂȚII ONE UNITED PROPERTIES S.A. („SOCIETATEA”) CONVOCATĂ ÎN DATA DE 9 OCTOMBRIE 2023 („AGEA”)**

|  |
| --- |
| Conform prevederilor art. 1031 din Legea nr. 31/1990 a societăților republicată, cu modificărileși completările ulterioare („**Legea Societăților**”), răscumpărarea acțiunilor poate avea loc în următoarele condiții:„*a) autorizarea dobândirii propriilor acțiuni este acordată de către adunarea generală extraordinară a acționarilor, care va stabili condițiile acestei dobândiri, în special numărul maxim de acțiuni ce urmează a fi dobândite, durata pentru care este acordată autorizația și care nu poate depăși 18 luni de la data publicării hotărârii în Monitorul Oficial al României, Partea a IV-a, și, în cazul unei dobândiri cu titlu oneros, contravaloarea lor minimă și maximă;**b) valoarea nominală a acțiunilor proprii dobândite de societate, inclusiv a celor aflate deja în portofoliul său, nu poate depăși 10% din capitalul social subscris;**c) tranzacția poate avea ca obiect doar acțiuni integral liberate;**d) plata acțiunilor astfel dobândite se va face numai din profitul distribuibil sau din rezervele disponibile ale societății, înscrise în ultima situație financiară anuală aprobată, cu excepția rezervelor legale*”.Astfel, programul de răscumpărare propus spre votul acționarilor Societății conform punctului 3 de pe ordinea de zi a Adunării Generale Extraordinare a Acționarilor Societății convocată pentru 9/10 octombrie 2023 („**AGEA**”) îndeplinește cerințele prevăzute de Legea Societăților.De asemenea, pe lângă prevederile Legii Societăților, potrivit prevederilor Regulamentului delegat (UE) 2016/1052 al Comisiei din 8 martie 2016 de completare a Regulamentului (UE) nr. 596/2014 al Parlamentului European și al Consiliului în ceea ce privește standardele tehnice de reglementare pentru condițiile aplicabile programelor de răscumpărare și măsurilor de stabilizare („**Regulamentul 2016/1052**”) și cele ale articolului 5 din Regulamentul (UE) nr. 596/2014 al Parlamentului European și al Consiliului din 16 aprilie 2014 privind abuzul de piață (regulamentul privind abuzul de piață) și de abrogare a Directivei 2003/6/CE a Parlamentului European și a Consiliului și a Directivelor 2003/124/CE, 2003/125/CE și 2004/72/CE ale Comisiei („**Regulamentul privind Abuzul de Piață**”), interdicțiile prevăzute la articolele 14 (interzicerea utilizării abuzive și a divulgării neautorizate a informațiilor privilegiate) și 15 (interzicerea manipulării pieței) din Regulamentul privind Abuzul de Piață nu se aplică tranzacțiilor cu acțiuni proprii în cadrul programelor de răscumpărare atunci când:1. detaliile complete ale programului sunt divulgate înainte de începerea tranzacționării;
2. tranzacțiile sunt raportate ca făcând parte din programul de răscumpărare autorității competente de la locul de tranzacționare și comunicate ulterior publicului;
3. sunt respectate limitele corespunzătoare în ceea ce privește prețurile și volumele;
4. sunt desfășurate în conformitate cu următoarele obiective: (i) reducerea capitalul unui emitent, (ii) respectarea obligațiilor provenite din titlurile de creanță care sunt convertibile în instrumente de capitaluri proprii, (iii) respectarea obligațiilor provenite din programele de opțiuni pe acțiuni sau din alte tipuri de repartizare de acțiuni către angajați sau membri ai organelor de administrație, de conducere sau de supraveghere ale emitentului sau ai unei societăți asociate; și
5. sunt desfășurate în condițiile stabilite în Regulamentul privind Abuzul de Piață și în standardele tehnice stabilite prin Regulamentul 2016/1052.

Astfel, Societatea va putea desfășura programul de răscumpărare în condițiile sus-menționate (de tip „safe harbour”) sau, după caz, în cazul în care tranzacțiile din programul de răscumpărare nu beneficiază de „safe habour”, cu respectarea interdicțiilor prevăzute la articolele 14 (interzicerea utilizării abuzive și a divulgării neautorizate a informațiilor privilegiate) și 15 (interzicerea manipulării pieței) din Regulamentul privind Abuzul de Piață.Consiliul de Administrație va dezvălui în mod corespunzător înainte de începerea tranzacționării în cadrul programului de răscumpărare scopul programului (scopul programului fiind încă subiectul unei analize la nivelul Consiliului de Administrație). |